CELEX: 62011CN0334
Language: lv
Date: 2011-06-29 00:00:00
Title: Lieta C-334/11 P: Apelācijas sūdzība, ko par Vispārējās tiesas (astotā palāta) 2011. gada 14. aprīļa spriedumu lietā T-466/08 Lancôme parfums et beauté & Cie /Iekšējā tirgus saskaņošanas birojs (preču zīmes, paraugi un modeļi), Focus Magazin Verlag GmbH 2011. gada 29. jūnijā iesniedza Lancôme parfums et beauté & Cie

24.9.2011   
            
            
               LV
            
            
               Eiropas Savienības Oficiālais Vēstnesis
            
            
               C 282/4
            
         Apelācijas sūdzība, ko par Vispārējās tiesas (astotā palāta) 2011. gada 14. aprīļa spriedumu lietā T-466/08 Lancôme parfums et beauté & Cie/Iekšējā tirgus saskaņošanas birojs (preču zīmes, paraugi un modeļi), Focus Magazin Verlag GmbH2011. gada 29. jūnijā iesniedza Lancôme parfums et beauté & Cie
   
   (Lieta C-334/11 P)
   2011/C 282/08
   Tiesvedības valoda — angļu
   
      Lietas dalībnieki
   
   
      Apelācijas sūdzības iesniedzēja: Lancôme parfums et beauté & Cie (pārstāvji — A. von Mühlendahl, J. Pagenberg, Rechtsanwälte)
   
      Pārējie lietas dalībnieki: Iekšējā tirgus saskaņošanas birojs (preču zīmes, paraugi un modeļi), Focus Magazin Verlag GmbH
   
   
      Apelācijas sūdzības iesniedzējas prasījumi:
   
   
               —
            
            
               atcelt Vispārējās tiesas 2011. gada 14. aprīļa spriedumu lietā T-466/08 un Biroja Apelāciju pirmās padomes 2008. gada 29. jūlija lēmumu lietā R 1796/2007-1;
            
         
               —
            
            
               piespriest Birojam un personai, kas iestājusies lietā, atlīdzināt izdevumus, kas radušies procesā Biroja Apelāciju padomē, Vispārējā tiesā un šajā tiesā.
            
         
      Pamati un galvenie argumenti
   
   Apelācijas sūdzības iesniedzēja norāda, ka pārsūdzētais spriedums esot jāatceļ tādēļ, ka Vispārējā tiesa esot pārkāpusi Regulas par Kopienas preču zīmi 43. panta 2. un 3. punktu un pieļāvusi kļūdu tiesību piemērošanā, nolemjot, ka strīdīgajā gadījumā piecu gadu pēc reģistrācijas laikposms, kurā bija faktiski jāizmanto agrākā Vācijas preču zīme “FOCUS”, ar kuru pamatoti iebildumi pret Kopienas preču zīmes “ACNO FOCUS” reģistrācijas pieteikumu, ir sācies tikai 2004. gada 13. janvārī.
   Apelācijas sūdzības iesniedzēja neapstrīd konstatējumu par sajaukšanas iespēju. Lai gan apelācijas sūdzības iesniedzēja nepiekrīt šim konstatējumam, tā uzskata, ka Vispārējā tiesa neesot pieļāvusi kļūdu tiesību piemērošanā.